Sjøfossen kraftverk

Sjøfossen kraftverk er et vannkraftverk ved Sundsfjorden i Gildeskål kommune i Nordland fylke. 

Kraftverket utnytter et fall på 60 meter i Sundfjorddalselva. Storvatnet er magasin for verket og det reguleres mellom 188 og 184 moh.

Eier var Sjøfossen Energi AS som er et offentlig eid aksjeselskap med Beiarn og Gildeskål kommune som majoritetseiere. Eier nå er Salten kraftsamband.

Reinskar kraftverk utnytter også vannet fra Storvatnet. 
Opprinnelig installasjon
Sjøfossen kraftverk ble satt i regulær drift i 1950 for å forsyne Gildeskål og BeiarnArne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954.. Naturlig nedbørfelt ved inntaket var ved oppstart oppgitt til 200 km². Det er fem større vann i vassdraget, Storvatn, Langvatn, Feldvatn, Fiskvatn og Segelvatn. De to første var regulert ved opprinnelig utbygging. Langvatn var etter planen også tenkt regulert. 

Opprinnelig var det bygget en inntaksdam ved Ågnes, 450 m fra sjøen, og fra denne gikk det en 150 m lang driftstunnel med tverrsnitt 8 m2. Ved enden av denne var det overgang til turbinrør av tre, som var 310 m langt og med diameter 2,1 m. Kraftverket ble satt i drift med to francisturbiner tilknyttet hver sin generator på 2,0 MVA. Maksimalytelsen var opprinnelig 3,2 MW med en årsproduksjon på 20 GWh. 

Sommeren 1953 ble det etablert samkjøring med Glomfjord kraftverk. Siden kraftverket hadde stort nedslagsfelt med  liten mulighet for regulering ble det om sommeren overført kraft til Norsk Hydros anlegg i Glomfjord. Denne samkjøringen foregikk over 22 kV-nettet til Meløy kommunale kraftverk.

Det var installert en turbin på 3,5 MW. Midlere årsproduksjon var 17 GWh. 

Opprusting og utvidelse
Et nytt kraftverk ble satt i drift i august 2020. Det har to francisturbiner på 4000 kVA hver. 

Slukeevnen er økt fra 8,2 m3/s til 14 m3/s, det reduserer antall dager med overløp på dammen fra ca 90 til 20 dager i året.

Produksjonen er økt med 5,9 GWh til 23 GWh.

Det gamle kraftverksbygget er revet, bare en liten del står igjen. Nybygget er plassert på samme sted.

Referanser

Kilder

 NVE vannkraftdatabase
 Salten kraftsamband
 Spetals Verk 2020

Kategori:Småkraftverk i Nordland
Kategori:Kraftverk i Gildeskål
Kategori:Kraftverk etablert i 1950
Kategori:Kraftverk etablert i 2020
Kategori:Salten kraftsamband